CELEX: 32018R0189
Language: sk
Date: 2017-11-23 00:00:00
Title: Delegované nariadenie Komisie (EÚ) 2018/189 z 23. novembra 2017, ktorým sa mení delegované nariadenie (EÚ) č. 1395/2014, ktorým sa stanovuje plán odhadzovania úlovkov pri rybolove malých pelagických druhov a rybolove na priemyselné účely v Severnom mori

9.2.2018   
            
            
               SK
            
            
               Úradný vestník Európskej únie
            
            
               L 36/4
            
         DELEGOVANÉ NARIADENIE KOMISIE (EÚ) 2018/189
   z 23. novembra 2017,
   ktorým sa mení delegované nariadenie (EÚ) č. 1395/2014, ktorým sa stanovuje plán odhadzovania úlovkov pri rybolove malých pelagických druhov a rybolove na priemyselné účely v Severnom mori
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a 3,
   keďže:
   
               (1)
            
            
               Cieľom nariadenia (EÚ) č. 1380/2013 je postupne eliminovať odhadzovanie úlovkov vo všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
            
         
               (2)
            
            
               Článkom 15 ods. 6 nariadenia (EÚ) č. 1380/2013 sa Komisia splnomocňuje prijímať prostredníctvom delegovaného aktu plány pre odhadzovanie úlovkov na maximálne trojročné obdobie, ktoré možno raz obnoviť, a to na základe spoločných odporúčaní vypracovaných členskými štátmi v rámci konzultácií s relevantnými poradnými radami.
            
         
               (3)
            
            
               Delegovaným nariadením Komisie (EÚ) č. 1395/2014 (2) sa stanovil plán odhadzovania úlovkov pri rybolove malých pelagických druhov a rybolove na priemyselné účely v Severnom mori s cieľom uľahčiť plnenie povinnosti vylodiť úlovky prostredníctvom určitých mechanizmov flexibility.
            
         
               (4)
            
            
               Ak z vedeckých dôkazov vyplýva, že zvýšenie selektívnosti by bolo mimoriadne náročné alebo ak si manipulácia s nechcenými úlovkami vyžaduje neprimerané náklady („výnimky de minimis“), možno v súlade s článkom 15 ods. 5 písm. c) nariadenia (EÚ) č. 1380/2013 stanoviť výnimky z povinnosti vylodiť všetky úlovky.
            
         
               (5)
            
            
               Na rybolove v Severnom mori majú priamy hospodársky záujem Belgicko, Dánsko, Francúzsko, Nemecko, Holandsko, Švédsko a Spojené kráľovstvo. Tieto členské štáty po konzultácii s Poradnou radou pre Severné more a Poradnou radou pre pelagické druhy predložili 31. mája 2017 spoločné odporúčanie Komisii.
            
         
               (6)
            
            
               Navrhuje sa v ňom stanoviť pre roky 2018, 2019 a 2020 výnimku de minimis pre maximálne 1 % celkového ročného výlovu makrel, stavríd, sleďa a tresky merlang v rámci rybolovu malých pelagických druhov pomocou pelagických plavidiel s vlečnými sieťami (OTM a PTM) s dĺžkou do 25 m, ktoré vykonávajú cielený lov makrel, stavríd a sleďa atlantického v divíziách ICES IVb a IVc južne od 54° severnej zemepisnej šírky.
            
         
               (7)
            
            
               Členské štáty predložili vedecké dôkazy, ktoré preukazujú, že manipulácia s nechcenými úlovkami v rámci relevantných druhov rybolovu si vyžaduje neprimerané náklady. Tieto dôkazy preskúmal Vedecký, technický a hospodársky výbor pre rybárstvo (STECF). Výbor STECF skonštatoval, že daná výnimka de minimis môže poskytnúť dotknutým flotilám stimul na adaptáciu rybolovných postupov a hľadanie ďalších možností na zlepšenie selektívnosti. Preto navrhovanú výnimku možno vložiť do delegovaného nariadenia (EÚ) č. 1395/2014.
            
         
               (8)
            
            
               Platnosť plánu pre odhadzovanie úlovkov by sa preto mala predĺžiť do 31. decembra 2020.
            
         
               (9)
            
            
               V článku 2 delegovaného nariadenia (EÚ) č. 1395/2014 sa stanovuje výnimka z dôvodu vysokej miery prežitia pre makrely a slede ulovené pri rybolove vakovými sieťami, v článku 4 dokumentácia úlovkov a v článku 4a technické opatrenia pre rybolov šproty severnej. Túto výnimku z dôvodu vysokej miery prežitia vyhodnotil kladne výbor STECF v roku 2014, technické opatrenia pre rybolov šproty severnej boli kladne vyhodnotené Medzinárodnou radou pre výskum morí (ICES) v roku 2017. Komisia sa domnieva, že skutočnosti, z ktorých toto hodnotenie vychádzalo, budú platiť aj ďalšie tri roky. Preto je vhodné predĺžiť platnosť daných opatrení do roku 2020.
            
         
               (10)
            
            
               Delegované nariadenie (EÚ) č. 1395/2014 a jeho príloha by sa mali zodpovedajúcim spôsobom zmeniť.
            
         
               (11)
            
            
               Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Keďže platnosť plánu odhadzovania úlovkov stanoveného delegovaným nariadením (EÚ) č. 1395/2014 uplynie 31. decembra 2017, toto nariadenie by sa malo uplatňovať od 1. januára 2018,
            
         PRIJALA TOTO NARIADENIE:
   Článok 1
   Delegované nariadenie (EÚ) č. 1395/2014 sa mení takto:
   
               1.
            
            
               V článku 3 sa nadpis nahrádza takto: „Výnimka de minimis na roky 2015 a 2016“
            
         
               2.
            
            
               Vkladá sa tento článok 3a:
               „Článok 3a
               „Výnimka de minimis na roky 2018, 2019 a 2020“
               ‚Odchylne od článku 15 ods. 1 nariadenia (EÚ) č. 1380/2013 sa môže v rokoch 2018, 2019 a 2020 odhodiť maximálne 1 % celkového ročného výlovu makrel, stavríd, sleďa a tresky merlang v rámci rybolovu pelagických druhov plavidlami s celkovou dĺžkou do 25 metrov, ktoré pomocou pelagických vlečných sietí (OTM/PTM) cielene lovia makrelu, stavridy a sleďa v oblastiach ICES IVb a IVc južne od 54° severnej zemepisnej šírky.“
            
         
               3.
            
            
               V článku 5 sa druhý odsek nahrádza takto:
               „Uplatňuje sa od 1. januára 2015 do 31. decembra 2020.“
            
         
               4.
            
            
               Príloha sa nahrádza znením uvedeným v prílohe k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 28.12.2013, s. 22.
   
      (2)  Delegované nariadenie Komisie (EÚ) č. 1395/2014 z 20. októbra 2014, ktorým sa stanovuje plán odhadzovania úlovkov pri rybolove malých pelagických druhov a rybolove na priemyselné účely v Severnom mori (Ú. v. EÚ L 370, 30.12.2014, s. 35).
   
      PRÍLOHA
      „
            PRÍLOHA
            
                        1.
                     
                     
                        Rybolov malých pelagických druhov v oblasti ICES IIIa (Skagerrak a Kattegat):
                        
                                    Kód
                                 
                                 
                                    Výstroj na pelagický rybolov
                                 
                                 
                                    Cieľové druhy
                                 
                              
                                    OTM a PTM
                                 
                                 
                                    pelagická vlečná sieť a pelagická párová vlečná sieť
                                 
                                 
                                    sleď atlantický, makrela atlantická, treska belasá, stavridy, šprota severná (na ľudskú spotrebu)
                                 
                              
                                    PS
                                 
                                 
                                    vaková sieť
                                 
                                 
                                    sleď atlantický, makrela atlantická, stavridy, šprota severná (na ľudskú spotrebu)
                                 
                              
                                    OTB a PTB (1)
                                    
                                 
                                 
                                    vlečná sieť s vodiacimi štítmi na lov pri dne a párová vlečná sieť na lov pri dne
                                 
                                 
                                    sleď atlantický, makrela atlantická, šprota severná (na ľudskú spotrebu)
                                 
                              
                                    GNS a GND (2)
                                    
                                 
                                 
                                    ukotvené žiabrovky (osadené) a žiabrovky (unášané)
                                 
                                 
                                    makrela atlantická, sleď atlantický
                                 
                              
                                    LLS, LHP
                                 
                                 
                                    osadené lovné šnúry, ručné šnúry a udice (ručne ovládané) a ručné šnúry a udice (mechanizované)
                                 
                                 
                                    makrela atlantická
                                 
                              
                                    MIS
                                 
                                 
                                    rôzny výstroj vrátane pascí, košov a nastavovacích sietí
                                 
                                 
                                    makrela atlantická, sleď atlantický, šprota severná (na ľudskú spotrebu)
                                 
                              
                  
                        2.
                     
                     
                        Rybolov malých pelagických druhov v oblasti ICES IV (Severné more).
                        
                                    Kód
                                 
                                 
                                    Výstroj na pelagický rybolov
                                 
                                 
                                    Cieľové druhy, na ktoré sa vzťahuje kvóta
                                 
                              
                                    OTM a PTM
                                 
                                 
                                    pelagické vlečné siete s vodiacimi štítmi a pelagické párové vlečné siete (vrátane TR 3)
                                 
                                 
                                    sleď atlantický, makrela atlantická, stavridy, striebristka severná, treska belasá, šprota severná (na ľudskú spotrebu)
                                 
                              
                                    PS
                                 
                                 
                                    vaková sieť
                                 
                                 
                                    sleď atlantický, makrela atlantická, stavridy, treska belasá
                                 
                              
                                    GNS a GND (3)
                                    
                                 
                                 
                                    ukotvené žiabrovky (osadené) a žiabrovky (unášané)
                                 
                                 
                                    makrela atlantická, sleď atlantický
                                 
                              
                                    GTR
                                 
                                 
                                    viacstenné žiabrovky
                                 
                                 
                                    makrela atlantická
                                 
                              
                                    LLS, LHP a LHM
                                 
                                 
                                    osadené lovné šnúry, ručné šnúry a udice (ručne ovládané) a ručné šnúry a udice (mechanizované)
                                 
                                 
                                    makrela atlantická
                                 
                              
                                    MIS
                                 
                                 
                                    rôzny výstroj vrátane pascí, košov a nastavovacích sietí
                                 
                                 
                                    sleď atlantický, šprota severná (na ľudskú spotrebu)
                                 
                              
                  
                        3.
                     
                     
                        Iné plavidlá cielene loviace malé pelagické druhy uvedené v článku 15 ods. 1 písm. a) nariadenia (EÚ) č. 1380/2013, ktoré nie sú zahrnuté v bodoch 1 a 2 tejto prílohy.
                     
                  
                        4.
                     
                     
                        Rybolov na priemyselné účely vo vodách Únie v oblastiach ICES IIIa a IV:
                        
                                    Kód
                                 
                                 
                                    Rybársky výstroj
                                 
                                 
                                    Cieľové druhy, na ktoré sa vzťahuje kvóta
                                 
                              
                                    akákoľvek vlečná sieť
                                 
                                 
                                    vlečné siete s veľkosťou ôk menšou ako 32 mm
                                 
                                 
                                    piesočnice, šprota severná, treska koruškovitá
                                 
                              
                                    PS
                                 
                                 
                                    vakové siete
                                 
                                 
                                    piesočnice, šprota severná, treska koruškovitá
                                 
                              
                  “
      
         (1)  Vlečná sieť s vodiacimi štítmi na lov pri dne a párová vlečná sieť na lov pri dne s veľkosťou ôk < 70 mm.
      
         (2)  Veľkosť ôk 50 – 99 mm.
      
         (3)  Veľkosť ôk 50 – 90 mm.